ปิดฉากลงแล้วประชุมสุดยอดอาเซียน ไทยพร้อมส่งเสริมความร่วมมือทุกมิติ
ที่ประชุมสุดยอดอาเซียนครั้งที่ 38 และ 39 และการประชุมที่เกี่ยวข้อง ผ่านระบบทางไกล ซึ่งมีบรูไนดารุสซาลาม เป็นประธานอาเซียน ได้ปิดฉากลงอย่างเป็นทางการแล้ว โดยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้เข้าร่วมทุกเวทีการประชุม พร้อมแสดงวิสัยทัศน์เสนอแนะมาตรการต่างๆ เพื่อเสริมสร้างความร่วมมือและความมั่นคงด้านเศรษฐกิจ สังคมและการรับมือโควิด-19 โดยวันนี้เป็นวันสุดท้าย มี 3 เวทีการประชุมหลัก ประกอบด้วยการประชุมระดับผู้นำแผนงานการพัฒนาเขตเศรษฐกิจสามฝ่าย อินโดนีเซีย-มาเลเซีย-ไทย ครั้งที่ 13 ซึ่งนายกรัฐมนตรี เสนอแนวทางความร่วมมือของ 3 อุตสาหกรรม เพื่อพลิกโฉมอุตสาหกรรม ได้แก่ อุตสาหกรรมการท่องเที่ยว อุตสาหกรรมการเกษตรและอุตสาหกรรมฮาลาลการประชุมสุดยอดอาเซียน-อินเดีย ครั้งที่ 18 ซึ่งนายกรัฐมนตรี ส่งเสริมความร่วมมือแบบมองไปข้างหน้าใน 3 ประเด็นคือ ส่งเสริมการเข้าถึงวัคซีนและยาต้านโควิด-19 อย่างทั่วถึงและรวดเร็ว ,การส่งเสริมความเชื่อมโยงเพื่อสนับสนุนการฟื้นตัวของเศรษฐกิจและการท่องเที่ยวระหว่างกัน,การส่งเสริมความร่วมมือด้านการพัฒนาที่ยั่งยืนเพื่อก้าวสู่ยุคใหม่และการผลักดันเศรษฐกิจ BCGส่วนเวทีสุดท้ายคือ การประชุมสุดยอดอาเซียน-รัสเซีย ครั้งที่ 4 ส่งเสริมความร่วมมือ ภายใต้หลักการ การไว้เนื้อเชื่อใจซึ่งกันและกัน การเคารพซึ่งกันและกันและการมีผลประโยชน์ร่วมกัน นำไปสู่การฟื้นฟูจากโควิด-19จากนั้นเข้าสู่พิธีปิดการประชุมและส่งมอบตำแหน่งประธานอาเซียน ให้นายกรัฐมนตรีกัมพูชา ในฐานะประธานอาเซียนในปี 2565 ทั้งนี้ที่ประชุมได้รับรองเอกสารทั้งสิ้น 25 ฉบับ